Šestošolke in šestošolci,

v prejšnjem tednu ste v okviru dela na daljavo spoznali števnike. O svojem delu ste mi poročali v povratnih informacijah ter v petkovem pogovoru.

**Potek dela**

* V ponedeljek, **20. 4. ob 10.30 uri** se preko povezave, ki ste jo dobili na elektronske naslove in jo najdete tudi v spletni učilnici, odzovete na **video srečanje**.
* Zmenili se bomo o poteku nadaljnjega dela pri SLJ.
* **V berilu Novi svet iz besed 6** boste prebrali **besedilo Pastirci, avtorja Franceta Bevka** in opravili analizo odlomka po navodilih (priloga v spletni učilnici).
* **V četrtek, 23. 4. 2020**, si na televizijskem **programu KINO ob 8.25** oglejte **film Pastirci** (<https://spored.tv/kino/23-04-2020>). Vaša naloga bo, da **napišete oceno filma** (oceno ste obravnavali v prvem ocenjevalnem obdobju, povzetek značilnosti imate med gradivi tega tedna v spletni učilnici).
* Svoj zapis (oceno filma) mi pošljite v wordovi datoteki na e-naslov najpozneje do ponedeljka, 27. 4. 2020.





Za morebitna vprašanja in pomoč pri razlagi sem vam na voljo preko e-naslova in v spletni učilnici.

Uspešno in ustvarjalno delo!

učiteljica Martina